kardosdrur/scandi-wiki huggingface dataset:
Michael Carvin

Michael W. Carvin (født 12 december 1944 USA) er en amerikansk jazztrommeslager.

Carvin har spillet med Freddie Hubbard , Jackie McLean og B.B. King.
Har ligeledes indspillet en del plader på det danske plademærke Steepel Chase, 
både som sideman og i eget navn.

Jazztrommeslagere fra USA
Eddie Gladden

Eddie Gladden (6. december 1937 i Newark New Jersey USA – 30. september 2003) var en amerikansk jazztrommeslager. 

Gladden er nok bedst kendt fra Dexter Gordons kvartet fra sidst i 1970'erne. Men han har også spillet med bl.a. Larry Young og Horace Silver.

Eksterne kilder og henvisninger 
 Diskografi 

Trommeslagere fra USA
Jazzmusikere fra USA
Personer fra New Jersey
Freddie Waits

Freddie Waits (27. april 1943 i Mississippi – 18. november 1989 i New York City USA) var en amerikansk jazztrommeslager. 

Waits spillede mest i Avantgarde genren, men spillede også Bebop. Han har indspillet med bl.a. Sam Rivers, McCoy Tyner og Wayne Shorter.

Eksterne kilder og henvisninger 

 Biografi på allmusic.com 

Trommeslagere fra USA
Jazzmusikere fra USA
Personer fra Mississippi
Till the World Ends

Till the World Ends er anden single fra den amerikanske sangerinde Britney Spears syvende studiealbum, Femme Fatale. Sangen er skrevet af Dr. Luke, Max Martin og Billboard, og blev frigivet på verdensplan i 4. marts 2011.

Hitliste

Referencer 

Singler fra 2011
Britney Spears-sange
Incentive

Incentive har flere betydninger:

 Incentive AB – svensk investeringsfirma
 Incentive A/S – dansk investeringsfirma
 Incentive Software – britisk producent af computerspil
Vestbirk Vandkraftværk

Vestbirk Vandkraftværk blev indviet 2. december 1924. Værket udnytter vandet fra Gudenåen og leverede i starten strøm til et område fra Juelsminde i øst til Nørre Snede i vest og fra Jelling i syd til Mossø i nord.

Historie 
Værket blev anlagt hvor Vestbirk Garn- og Trikotagefabrik var opført i 1852. Fabrikken udnyttede også vandkraft, men den brændte i 1920, hvorefter det nystiftede selskab Horsens Omegns Forenede Vandkraftanlæg (HOFV) erhvervede området og byggede kraftværket. 1. Verdenskrig havde afbrudt forsyningerne af kul og olie, så i årene derefter var der stor interesse for at producere elektricitet med vandkraft.

Det oprindelige åløb blev spærret ved Træden Skov, så kun overskudsvand blev ledt den vej. I selve Gudenådalen dannedes Bredvad Sø, men der var også gravet en kanal til dalen østfor, så vandet kunne løbe over og danne Naldal Sø og Vestbirk Sø. Herfra førte en anden kanal hen til kraftværket, hvor vandet fik et fald på 10 meter. Ved opstemningen blev de 3 kunstige søer dannet på 5 dage.

HOFV solgte værket og søerne til Naturstyrelsen i 1979, men forpagter og driver stadig værket som arbejdende museum, der producerer 2 GWh om året. Der er opstillet en udstillingspavillon ved værket, og det kan også være ramme om kulturelle arrangementer. Scener til DRs julekalender fra 1995 Hallo det er jul er optaget på værket.

Noter

Eksterne kilder/henvisninger 
 Horsens Museum: Vestbirk Garn- og Trikotagefabrik, Gammelstrup station og Vestbirk Vandkraftværk  - med kort over søerne.

Se også 
 Danske vandkraftværker
 Bryrupbanen

Etableret i 1924
Vandkraftværker i Danmark
Bygninger, konstruktioner og anlæg i Horsens Kommune
Gudenå
Carl Allen (flertydig)

Carl Allen kan henvise til flere personer:
 Carl Allen (født 1961) er en amerikansk jazztrommeslager
 Carl Ferdinand Allen (1811–1871),var en dansk historiker.
Remstrup Å

Remstrup Å er en er 2,5 km lang del af Gudenåen. Den løber fra Brassø i syd til Silkeborg Havn i nord hvor åen løber ud i Silkeborg Langsø.

Navnet Remstrup er sammensat af drengenavnet Rem og endelsen -strup, der viser, at der er tale om en udflytterby.

Vandløb i Silkeborg Kommune
Gudenå
American International Building

American International Building er en 290 meter høj skyskraber på Lower Manhattan i New York. Den stod færdig i 1932, og var dengang New Yorks tredje højeste bygning efter Empire State Building og Chrysler Building, en status den igen fik efter at tvillingtårnene i World Trade Center blev ødelagt under 9/11 i 2001. American International har på toppen et karakteristisk spir, typisk dengang den blev bygget.

Skyskrabere på Manhattan
Bella Thorne

Annabella Avery Thorne, kendt som Bella Throne (født den 8. oktober 1997 i Pembroke Pines, Florida) er en amerikansk skuespiller, model, danser og sanger. Hun er mest kendt for sin rolle CeCe i Disney Channels Shake It Up.

Privatliv 
Bella bor i Los Angeles, hvor hun har to hunde, tre katte og en skildpadde.

Hendes far døde, da hun var barn. Hun ser meget op til sin mor, som også er hendes rollemodel. Bella har en storebror, Remy Thorne, og to storesøstre, Kaili Thorne og Dani Thorne. De er alle modeller og skuespillere.

Hendes hovedsprog er spansk, og hun lærte først engelsk senere i livet. Hun er ordblind.

Hendes bedste ven er Zendaya Coleman, som også spiller hendes bedste ven Rocky i Shake It Up.

Karriere 
Thornes første reklameoptræden var, da hun var blot 6 måneder gammel. Hun fik sin reelle debut i 2003, hvor hun fik en mindre rolle i "Stuck on you". Hendes første medvirken i en tv-serie var som otteårig, da hun fik gæsterollen som pigen Jess i "Jimmy Kimmel Live!". Hun fik først en større rolle i 2007 i filmen i "Craw Lake".

Udover sin rolle i Disney Channels "Shake It Up!" er hun kendt for sin rolle som Nancy Lukey i en enkel episode af "Magi på Waverly Place" og har udover dette også haft masser af små roller. Hun har været med i flere end 100 reklamefilm og mere end 20 film.   

I 2012 medvirkede hun i Disneys originale film Frenemies, hvor også et udvidet afsnit af serien Shake It Up, der hedder Made in Japan udkom. i 2014 fik hun en rolle i filmen Blended, hvor scenerne har været filmet i både Sydafrika og Atlanta, Georgia.  

Før hun fik rollen som Cece i Shake It Up, havde hun ikke nogen erfaring med at danse, og har før udtalt at hun før showets debut, var meget opsat på at være god nok til at kunne danse med alle de professionelle dansere som også medvirker i Shake It Up. Hun havde tre dansetimer hver dag mellem pilotafsnittet og til at de startede med at filme de resterende episoder af "Shake It Up". Udover at danse, har Bella også udgivet singlerne TTYLXOX og Blow The System i henholdsvis 2012 og 2013. Der har været mange spekulationer omkring hvorvidt et nyt album er på vej, og i 2017 blev det bekræftet at Bella ville udgive hendes første plade, hvis titel endnu ikke er offentliggjort. 

Hun har også skrevet en bog ved navn Autumn Falls som udkom i efteråret 2014, hvor hun også medvirkede i Katie Alenders bog-trailer til bogen As dead as it gets.

Hun har en rolle i filmen Blended. Hun har også lavet aftaler om at være med i andre film, blandt andet CoExistence, som er historien om Romeo og Julie, hvor hun spiller Juliet. Derudover skal hun spille hovedrollen som pigen Jamie i filmen Home Invasion.

Filmografi

Referencer

Eksterne henvisninger 

 
 
 

Børneskuespillere fra USA
Aon Center

Aon Center er en skyskraber i Chicago, Illinois. Den er med sine 346 meter og 83 etager Chicagos tredje højeste bygning, kun overgået af Willis Tower og Trump International Hotel and Tower. Oprindeligt hed den Standard Oil Building (i folkemunde Big Stan). Bygningen skiftede navn til Amoco Building i 1985 i forbindelse med at selskabet skiftede navn. Sit nuværende navn fik den i 2001.

Skyskrabere i USA
Bygninger, konstruktioner og anlæg i Chicago
Gudmekredsen

Kværndrupkredsen, fra 1. februar 1901 Gudmekredsen var en valgkreds i 1849-1918 og en opstililngskreds i Svendborg Amtskreds fra 1920 til 1970.

Gudmekredsens folketingsmænd 1849-1918 
 1849-1852 J.R. Jacobsen, gårdfæster, Lundby
 1852-1853 Jens Jensen-Trunderup (Venstre)
 1853-1854 V.C.J. Theil, fuldmægtig, Svendborg
 1854-1876 Jens Jensen-Trunderup (igen)
 1876-1881 Kristjan Rasmussen Stenbæk, friskolelærer (Venstre)
 1881-1890 Jørgen Hansen, lærer, Ølstykke (Radikale Venstre)
 1890-1909 Andreas Rosager, forpagter, Vejstrup (Venstrereformpartiet)
 1909-1913 Christian Ravn, gårdejer, Haraldsted (Venstre)
 1913-1918 Emil Petersen, lærer, Store Dame (døde på tinge)

Gudmekredsens folketingsmænd 1920-nu 

 1919-1960 Jens Christian Jensen-Broby (Venstre)

Kilder 
 Om Kværndrupkredsen/Gudmekredsen

Folketingsvalgkredse 1920 til 1970
Folketingsvalgkredse før 1920
Bahrain World Trade Center

Bahrain World Trade Center er en bygning i Bahrains hovedstad, Manama. Den består af to tårne, og er en af de højeste bygninger i Bahrain. Begge tårnene er 240 meter høje. Bygningen er den første skyskraber i verden som har integrerede vindmøller, for at producere energi til bygningen. Dette har givet bygningen flere priser for brug af teknologi og miljøvenlighed. Vindmøllene er beregnet til at producere 11-15%  af tårnenes energi, hvilket er 1.1-1,3 gigawatt årligt. Vindmøllene blev taget i brug første gang den 8. april 2008 -  samme år som bygningen stod færdig.

Vindmøllerne er udviklet og leveret af det danske firma Norwin A/S.

Eksterne henvisninger 

Skyskrabere
Manama
Julius Jacobsen (fotograf)

Julius Marcus Jacobsen (12. juni 1828 – 27. maj 1912) var en dansk fotograf.

Julius Jacobsen etablerede sig (efter en fejlslagen handel med fotografiske artikler, som fotograf i marts 1863 på Østergade. Han flyttede de følgende år flere gange: 1863-1864 Østergade 13, 1864-1866 Bredgade 13, 1866-1867 Store Kjøbmagergade 4, 1868 Badstuestræde 4, 1869 Silkegade 5, 1872-1874 Frederiksberggade 36, 1874-1877 Vimmelskaftet 37, 1877- Købmagergade 4 (igen), 1879-1881 Østergade 9.

Arbejdede  i 1878 i St. Pauli i Hamburg, hvor han  fotograferede grønlændere.

Julius Jacobsen var 1882-1891 skuespiller i Norge, hvor hans hustru Eleonora (Ellen) Bruunsgaard) var skuespillerinde. I årene derefter var han regissør i København.

Kilde 

 Ole Hesagers database

Fotografer fra Danmark
Danskere i 1800-tallet
Al-Fatih-moskeen

Al-Fatih-moskeen (også kendt som Al-Fatih Islamisk Center og Al-Faith Store Moské;  Masjid al-Fatih) i Manama i Bahrain er en af de største moskeer i verdenen med en kapacitet på op til 7.000 personer. 

Moskeen er det helligste sted i Bahrain og ligger tæt ved det kongelige palads hvor kong Hamad ibn Isa al-Khalifah bor. 

Den gigantiske kuppel på moskeens top er lavet af ren glasfiber og vejer over 60 tons hvilket gører den til den største kuppel af glasfiber i verdenen.

Galleri

Eksterne henvisninger og kilder

Henvisninger
Al Fateh Islamic Center officiel hjemmeside 

Manama
Moskeer
Heinz Tomato Ketchup

Heinz Tomato Ketchup er et ketchupmærke fra H. J. Heinz Company.  Det er Heinz' største og hurtigstsælgende produkt. Det blev først introduceret i 1876. For nuværende sælges mere end 650 millioner flasker Heinz Tomato Ketchup hvert år.

Det meste af verdens Heinz Tomato Ketchup laves på fabrikken i Fremont, Ohio, USA.

Kildehenvisninger

Eksterne henvisninger 
 Heinz Tomato Ketchup  

Fødevaremærker
Etableret i 1876
Jakob Vestergaard

Jakob Vestergaard (født 3. januar 1975) er en dansk håndboldtræner, der træner Viborg HK. 

Han har tidligere været assistenttræner for FC Midtjylland Håndbold i Håndboldligaen i foråret 2012.

Han var cheftræner i Aalborg Håndbold fra sommerpausen 2011 og frem til september . Før det var han cheftræner for Viborg HKs damer i Håndboldligaen fra 2008 til 2011, hvor han skulle have været indtil sommeren 2011, men blev fyret i april samme år. 

Han har også være cheftræner for Australiens damelandshold, ligesom han har været assistenttræner for dameholdene i Ikast-Bording Elite Håndbold og Viborg HK.

Referencer 

Håndboldtrænere fra Danmark
Håndboldtrænere fra Viborg HK
Bank of America Tower

Bank of America Tower er en skyskraber i New York. Med en højde på 366 meter, er Bank of America Tower New Yorks fjerde højeste bygning, efter One World Trade Center, 432 Park Avenue og Empire State Building. Skyskraberen ligger langs 6th Avenue, på 42nd Street – tværs overfor Bryant Park i Manhattans Midtown District.

Bank of America Tower stod færdig i 2009, og er ifølge udviklerne en af verdens mest effektive og økologivenlige bygninger.

Eksterne henvisninger 

Skyskrabere på Manhattan
Søren Hildebrand

Søren Hildebrand (født 1. februar 1962) er en dansk håndboldtræner, der har været cheftræner for FHK Elite i Håndboldligaen siden 2009, hvor han kom fra Viborg HK, hvor han havde trænet deres ligaherrer. 

Han har tidligere været assistenttræner for Viborg HKs ligadamer, Grønland, Skovbakkens kvinder og Vrold Skanderborgs herrer. Han var cheftræner for Viborg HKs herrer fra 2005 til 2009.

Noter

Eksterne henvisninger 
 Biografi på FHK Elites hjemmeside

Håndboldtrænere fra Danmark
Gåsehaven

Gåsehaven er et område i Marselisborg Skov ved Aarhus, hvorfra blandt andet 1900 Stafetten har sin start.

Naturområder i Aarhus
Artūrs Irbe

Artūrs Irbe (2. februar 1967 i Riga i Lettiske SSR) er en tidligere sovjetisk og lettisk professionel ishockey-målmand. Han har spillet i National Hockey League (NHL) for San Jose Sharks, Dallas Stars, Vancouver Canucks, Carolina Hurricanes og Columbus Blue Jackets. For tiden er han målmandstræner for Washington Capitals.

Karriere 
Irbe blev udvalgt under NHL Entry Draft i 1989 af Minnesota North Stars som nummer 7 i den 10. runde af 196 runder. Hans første professionelle ishockeyhold var Dinamo Riga i den Sovjetiske Ishockeyliga fra 1987–91. I denne periode spillede Irbe også for Sovjetunionen ved verdensmesterskaberne i ishockey i 1989 og 1990, hvor de blev mestre og Irbe fik æren som den bedste målmand i 1990-turneringen. I 1988–89-sæsonen rejste Irbe med sin daværende klub Dinamo Riga til Nordamerika for at spille mod NHL-klubber.

I 2008 overvejede Irbe at stoppe sin karriere, og fik en aftale med Dinamo Riga og virkede som målmandstræner for klubben. I august 2009 besluttede Irbe sig for at tage tilbage til Nordamerika for at blive målmandstræner hos NHL-klubben Washington Capitals efter tidligere målmandstræner Dave Prior trådte tilbage af familiemæssige årsager.

Irbe var flagbærer for Letland ved åbningsceremonien i Vinter-OL i 2006 i Torino. Han er også medlem af bestyrelsen for Kids First Fund, en organisation i USA der samler midler sammen til projekter for mishandlede og forladte børn i Letland. Siden den 14. oktober 2008 er Artūrs Irbe Officer af Trestjerneordenen, en orden han fik overrakt af Letlands præsident Valdis Zatlers på Rigas Slot den 7. maj 2009.

Se også 
 Lettiske ishockeyspillere i NHL

Kilder

Kildehenvisninger

Eksterne henvisninger 
 Interview med Artūrs Irbe  
 

Personer fra Riga
Ishockeyspillere fra Letland
Officerer af Trestjerneordenen
Bank of China Tower

Bank of China Tower er en skyskraber i Hongkong, Kina. Bygningen blev designet af arkitekten I. M. Pei og er med sine 305 meter en af verdens højeste bygninger. Regner man bygningens to master med bliver højden hele 367,4 meter. Bygningen på 70 etager blev bygget i 1989 og ligger nær stationen Central MTR. Bank of China Tower var den højeste bygninger i Hong Kong og Asien 1989-1992 og blev den første bygningen udenfor USA som var højere end 1000 fod. Den er nu den tredje højeste skyskraber i Hong Kong, efter Two International Finance Center og Central Plaza.

Skyskrabere i Kina
Hongkong
International Article Number (EAN)

En EAN-13 stregkode (oprindeligt European Article Number, men nu omdøbt til International Article Number selvom forkortelsen EAN stadig beholdes) er en 13 ciffer (12 + checkciffer) stregkodestandard som er en udvidelse af den originale 12-ciffer Universal Product Code (UPC) system udviklet i USA. 
EAN-13 stregkoden er efter 2005 defineret af det internationale standardiseringsorgan GS1.

EAN-13 stregkoden anvendes verden over til at mærke produkter som ofte sælges i detailhandlen. Numrene kodet i EAN-13 stregkoden er produktidentifikationsnumre, som også kaldes Japanese Article Number (JAN) i Japan.  Alle numrene kodet i UPC og EAN stregkoder kendes som Global Trade Item Number (GTIN) – og de kan kodes i andre GS1-stregkoder.
Nummeret anvendes også i offentlig forvaltning som identifikation i regnskabssammenhæng. Alle offentlige institutioner har et EAN-nummer. Ligesom en adresse på et brev viser EAN-nummeret, hvor det elektroniske postvæsen (VANS) skal aflevere en elektronisk faktura udskrevet til modtagere i det offentlige.

Den mindre kendte og mindre udbredte EAN-8 stregkode anvendes også af detailhandel varer; men de er reserveret til mindre emner for eksempel konfekture.

2-ciffer (EAN 2) og 5-ciffer (EAN 5) supplerende stregkoder kan tilføjes så det totale antal cifre er 14 eller 17 datacifre. Disse anvendes normalt til tidsskrifter (til at indikere serienummeret), eller bøger og vejede produkter som f.eks. fødevarer (til at indikere salgsprisen).

"Nyttelast": GTIN-13 nummer komponenter 
GTIN-13 nummeret kodet i stregkoden har fire komponenter:
 GS1 præfiks, de første 3 cifre, som sædvandligvis identificerer det nationale GS1 medlemsorganisation til hvilken producenten er registreret (ikke nødvendigvis hvor produktet faktisk er lavet). Når EAN-13 symbolet koder en konvertering af en ISBN, vil GS1 præfikset enten være 978 eller 979. På samme måde vil præfiks være 979 for ISMN (hvis præfiks deles med ISBN) og 977 for ISSN.
 Selskabets nummer, bestående af 3 til 8 cifre afhængig af antallet af GTIN-13s som er nødvendig for selskabet til at identificere forskellige produktlinjer. (i ISBN og ISSN anvendes denne komponent til at identificere sproget udgivelsen blev udgivet i)
 Vare reference, består af 2 til 6 cifre.
 Et enkelt kontrolciffer.

Det komplette nummer anvendes til at slå information op i en database.

Se også 
Japanese Article Number

Kilder/referencer

Eksterne henvisninger 

 Download Open-Source Barcode Generator for EAN-13 (C++, VB, Excel Macros, etc.) 
 upcdatabase, another online barcode database
 EAN-Search, another free barcode database
 Barcode Perl modules at CPAN

Stregkoder
Identifikatorer
Central Plaza

Central Plaza er en skyskraber som ligger i Hongkong og er 374 meter høj og har 78 etager. Bygningen stod færdig i februar 1992 og er har et areal på 7,230 m². På toppen af skyskraberen er der en slags pyramide. Deroppe ligger verdens højestbeliggende kirke. Central Plaza var den højeste bygningen i Asien fra 1992 til 1996, indtil at Shun Hing Square stod færdigt.

Skyskrabere i Kina
Hongkong
Chase Tower

Chase Tower er en skyskraber i Chicago der blev bygget færdig i 1969. Det er den niende højeste bygning i Chicago, med en højde på 259 meter.

Eksterne henvisninger 

Bygninger, konstruktioner og anlæg i Chicago
Skyskrabere i USA
CBRE Teknisk servicepartner

CBRE Teknisk servicepartner  tidligere Intego A/S er en dansk virksomhed, der leverer løsninger til industri, infrastruktur og erhverv. Virksomheden blev stiftet 1. oktober 2007 ved, at den blev udskilt fra virksomheden Glenco A/S.

CBRE beskæftiger flere end 1000 medarbejdere og har hovedsæde i Aalborg samt afdelinger i Viborg, Randers, Aarhus, Hedensted, Herning, Holstebro, Horsens, Kibæk, Esbjerg, Grindsted, Aabenraa, Kolding, Odense, Nakskov, Nykøbing Falster og København.

CBRE Teknisk servicepartner hed tidligere Intego A/S, men blev i 2021 opkøbt af CBRE Global Workplace Solutions i Danmark og er nu en del af et globalt setup. Pr. 1. februar 2023 skiftede virksomheden navn.

Eksterne henvisninger 

 CBRE Teknisk servicepartner hjemmeside

Virksomheder i Aalborg
Etableret i 2007
Emirates Office Tower

Emirates Office Tower er en skyskraber i Dubai i de Forenede Arabiske Emirater

Bygningen er 354 meter høj og har 56 etager. Den er pr. januar 2008 verdens 12. højeste bygning.

Nedenfor bygningen er der en boulevard, og på den anden siden af den ligger Emirates Towers Hotel. Disse to bygninger bliver kaldt Emirates Towers.

Kildeangivelser 

Skyskrabere
Dubai
Ribersborg badeanstalt

Ribersborg badeanstalt (; i folkemunde bare Kallis eller Ribban) er en badeanstalt på Ribersborgsstranden i Malmø, Sverige. Badeanstalten har separate afdelinger for damer og herrer, og i hver afdeling findes både en brændeovnssauna og en elektrisk opvarmet sauna. Badeanstalten har også restaurant.

Badeanstalten opførtes 1898 på foranledning af stokkefabrikant C E Richter, men ødelagdes af en storm i 1902 og måtte genopføres. I forbindelse med Den baltiske Udstilling i 1914 afholdtes svømme- og vandpolokonkurrencer ved badeanstalten. I første haldel af 2009 blev badeanstalten renoveret, mest af alt fordi pælene som anstalten hviler på var ved at forvitre. Malmø bys fritidsforvaltning kritiseredes for ikke at have gjort noget tidligere. Badeanstalten genindviedes den 13. juli 2009 med ny forpagter der tager sig af driften og restaurationsvirksomheden. Ribersborgs kallbadhus blev erklæret byggnadsminne den 14. august 1995.

Eksterne henvisninger 
 Ribersborgs kallbadhus 
 Malmö Bastugille

Kildehenvisninger 

Bygninger, konstruktioner og anlæg i Malmø
Byggnadsminnen i Skåne län
Rune Holta

Rune Holta (født 29. august 1973 i Stavanger) er en norskfødt polsk speedwaykører, der i flere år har tilhørt verdenseliten og har tre VM-titler for hold med Polen. Han har også vundet det polske mesterskab to gange.

Holta er født og opvokset i Norge, men fik i 2002 polsk statsborgerskab. I 2007 var Holta sammen med sin medkører Tomasz Gollob i et lille fly, der styrtede ned på en tur i Polen. Alle ombordværende overlevede, og Holta slap med knubs og skrammer.

Resultater

Individuel VM-serie

Holdresultater 
Rune Holta har været en del af det polske speedwaylandshold i mange år, og han var med på holdene, der vandt VM-holdtitlen i 2005, 2007 og 2010 samt fik sølvmedalje i 2008.

På klubplan har han stillet op for hold i Norge (indtil sit statsborgerskift i 2002), Polen, Danmark og Sverige. Han har blandt andet kørt for Włókniarz Częstochowa i flere omgange, Outrup Speedwayklub (1997-2002) og Vetlanda Speedway (2003-2008).

Han blev polsk mester med Częstochowa i 2003, dansk mester med Outrup i 8 1999 og 2001 samt svensk mester 1998, 1999, 2004 og 2006.

Speedwaykørere fra Polen
Nowaco

Nowaco A/S er en dansk fødevaregrossist med hovedsæde i Aalborg. Virksomheden blev stiftet i 1972 af Preben Kurt Nielsen og hans kone Juttine Nowak Nielsen. Nowaco A/S er ejet af holdingselskabet TiKa Holding A/S (85%) og Nowaco Invest ApS (15%).

Nowaco A/S havde i regnskabsåret 2009 en omsætning på 1,651 mia. kr. og et nettoresultat på 36,9 mio. kr. Det gennemsnitlige antal medarbejdere var 111 (2009).

Nowaco A/S handler primært med frosset kød, fisk og grøntsager, men også med frisk kød, mejeriprodukter, tørret frugt, nødder og frø. Virksomheden har datterselskaber i USA og Hongkong. Repræsentationskontorer findes i Qingdao, Shanghai, São Paulo, Buenos Aires, Mumbai, Skopje og Moskva.

Referencer 

Virksomheder i Aalborg
Etableret i 1972
Grossistvirksomheder i Danmark
Amália

Amália er en portugisisk biografiskfilm fra 2008 instrueret af Carlos Coelho da Silva og med Sandra Barata, Carla Chambel, José Fidalgo.Filmen portrætterer den portugisiske fado sangerinde Amália Rodrigues og nogle af handes sange er også blevet brugt i filmen.Filmen er blevet kritiseret af Amálias familie.

Kilder

Eksterne henvisninger 
 

Film fra Portugal
Film fra 2008
Biografiske film
Dane Šijan

Dane Šijan (kyrillisk: Дане Шијан) (født 5. februar 1977 i Šabac, Serbien) er en serbisk håndboldmålvogter. Han spiller for Mors-Thy Håndbold i Håndboldligaen. Han har tidligere spillet for Viborg HK af to omgange, SG Flensburg-Handewitt og Bjerringbro-Silkeborg.

Eksterne henvisninger 
 Om Dane Šijan på Flensburg Handewitts hjemmesdie  

Håndboldspillere fra Serbien
Håndboldspillere fra Viborg HK
Håndboldspillere fra SG Flensburg-Handewitt
Håndboldspillere fra Bjerringbro-Silkeborg
Håndboldspillere fra Mors-Thy Håndbold
Tomex Danmark

Tomex Danmark A/S er en dansk fødevaregrossist med hovedsæde i Aalborg. Virksomheden blev stiftet i 1988 af Tom Andersen. Tomex Danmark A/S er ejet af holdingselskabet Tomex Holding ApS.

Tomex Danmark A/S havde i regnskabsåret 2009/10 en omsætning på 889,836 mio. kr. og et nettoresultat på 7,977 mio. kr. Det gennemsnitlige antal medarbejdere var ca. 50 (2009).

Tomex Danmark A/S handler primært med frosset kød, fjerkræ, fisk og grøntsager. Virksomheden har filialer i Stockholm, Plock, Skopje, Qingdao, Manila, Budapest, São Paulo og Miramar (Argentina).

Referencer 

Virksomheder i Aalborg
Grossistvirksomheder i Danmark
Etableret i 1988